ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት በለስ ዓጋመ ናብ ዕዳጋ እስራኤል ይለኣኽ ኣሎ ግርማይ ገብሩ ሪፖርተር፡ ቢቢሲ ትግርኛ 19 መስከረም 2017 መግለጺ ስእሊ, በለስ ኣብ እዋን ክረምቲ ፈርዩ ንዕዳጋ ይቐርብ ብስም ማሕበር በለስ ዓጋመ ዝተወደቡ መንእስያት ናብ ዕዳጋ ወጻኢ ሃገራት በለስ ክልእኹ ጀሚሮም ። እዞም በለስ ኣርዮም፣ ኣፅፊፉምን ዓሺጎምን ናብ ዕዳጋ ውሽጢ ዓዲን ወፃእን ዘቕርቡ ዘለው14 መናእሰይ ግቡእ ስልጠና ወሲዶም እዮም። እቲ ስልጠና ብUNIDO (ትካል ኢንዳስትሪን ልምዓትን ውድብ ሕቡራት መንግስታት) ምስ ሚኒስትሪ ንግድን ኢንዱስትሪን ኢትዮጵያ ብምትሕብባር'ዩ ተዋሂቡ። ተተካኢ ኣተሓባባሪ ትካል ኢንዳስትሪን ልምዓትን ውድብ ሕቡራት መንግስታት ኣብ ኢትዮጵያ ኣይተ ፊልሞን ልበሎ፡ ንቢቢሲ ትግርኛ እንትገልፁ፡ እቲ ትካል፡ ማሕበር በለስ ዓጋመ ካብ ኢትዮጵያ ወፃኢ ዕዳጋ ንክረኽቡ መገዲ ፈጢሩሎም'ሎ ኢሎም። እቶም መናእሰይ፡ ነቲ በለስ ካብ ሓረስቶት ወረዳታት ጋንታ ኣፈሹም፣ ኢሮብ፣ ጉሎ መኻዳን ሳዕስዕ ፃዕዳ እምባን እዮም ዝእክብዎ። መግለጺ ስእሊ, በለስ ኣብ ክልል ትግራይ ብስፍሓት ተመጋቢ ኣለዎ። እቲ መፅፈፍን መዐሸግን ዘካተተ ዘበናዊ ፋብሪካ UNIDO (ትካል ኢንዳስትሪን ልምዓትን ውድብ ሕቡራት መንግስታት) ንምምሕዳር ከተማ ዓዲ ግራት ብናፃ'ዩ ወፍይዎ። መንእሰያት፡ ነቲ ፋብሪካ እናተተኻኽኡ ክጥቀምሉ'ዩ ከኣ ተመዲቡ ዘሎ። እቶም መንእሰያት፡ ብቤት ፅሕፈት ትካላት ደቀቕትን ናእሽቱን እዮም ተወዲቦምን ልቓሕ ክረኽቡ ክኢሎም። ሓደ ካብ ኣባላት እቲ ማሕበር መንእሰይ ሚኪኤለ ገብረ፡ ብፍላይ ልዕሊ 130 ግራም ክብደት ዘለዎ ፍረ በለስ ካብ ጣብያታት ብኰት፣ ክሳድ ዓሊቛ፣ ጣብያ ምፅናሕን ከባቢ ቀርሰበርን ከምዝረኸቡ ይገልፅ። "ኣብዚ ስራሕ እዚ ቅድሚ መኽሰብ ምርካብና በለስ ዓድና ኣብ ምልላይ ኢና ንሰርሕ ዘለና" ይብል ሚኪኤለ። መግለጺ ስእሊ, ደቂ-ኣንስትዮ እዋን ከረምቲ በለስ ብስፍሓት ይሸጣ። ቤት ፅሕፈት ትካላት ደቀቕትን ናእሽቱን ከተማ ዓዲግራት ወዲብዎም፤ ቤት ፅሕፈት ጉዳይ መናእሰይ እታ ከተማ ድማ ልቓሕ ክረኽቡ ባይታ ከምዘመቻቸወሎም እቶም መናእሰይ ሓቢሮም። ዩኒቨርሲቲ ዓዲ ግራትን ሄልቨታስ ኢትዮጵያን እውን ማሕበር በለስ ዓጋመ፡ በለስ ኣብ ምእካብ ዝሕግዞም ናውቲ መውረዲ፣ መአከብን መዐሸግን በለስ ብሓገዝ ከምዝሃቡዎም ኣይተ ፊልሞን ይገልፁ። ኣንፈት ዕዳጋ ብምስፋሕ እቶም መናእሰይ ዝያዳ ተጠቀምቲ ንምግባር UNIDO (ትካል ኢንዳስትሪን ልምዓትን ውድብ ሕቡራት መንግስታት) ምስ EHEPA( ማሕበር ኣፍረይትን ሰደድትን ፍርያት ገደና ኢትዮጵያ) ብምዃን ይሰርሕ ምህላዉ ኣይተ ፊልሞን ልበሎ ዝሃብዎ መግለፂ ይነግር። ብመሰረት'ዚ ኣብዚ ቅንያት'ዚ ናብ ዱባይ እውን ንመርአያ ዝኸውን በለስ ተላኢኹ'ሎ። ኣብ ትግራይ እቲ ብበዝሒ ዝፈርን ምቁርን በለስ፤ በለስ ዓጋመ ምዃኑ ይፍለጥ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
